*SR. JORGE CUBELA LÓPEZ*

**Alcaldía de Cerdedo-Cotobade** A Chan 11, 36856 Carballedo Cerdedo-Cotobade, Pontevedra

ASUNTO: Alegacións ao ANUNCIO DO PLAN ESPECIAL DE INFRAESTRUTURAS E DOTACIÓNS DO VIAL ENTRE CERDEDO E

**CAROI , do 10 de maio de 2023 do Concello de Cerdedo-Cotobade, polo que se somete a información pública a** aprobación inicial do Plan especial de infraestruturas da vía Cerdedo-Caroi **https:**[**//w**](http://www.xunta.gal/dog/Publicados/2023/20230510/AnuncioG0477-040523-0001_gl.html)**ww**[**.xunta.gal/dog/Publicados/2023/20230510/AnuncioG0477-040523-0001\_gl.html**](http://www.xunta.gal/dog/Publicados/2023/20230510/AnuncioG0477-040523-0001_gl.html)

Don/Dona \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_con DNI \_\_\_\_\_\_\_\_\_\_\_\_\_\_\_\_\_\_ e con enderezo a efectos de notificacións en \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_municipio de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, provincia de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

EXPÓN:

Á vista do anuncio do 10 de maio de 2023, do concello de Cerdedo-Cotobade, polo que se somete a información pública o

**PLAN ESPECIAL DE INFRAESTRUTURAS E DOTACIÓNS DO VIAL ENTRE CERDEDO E CAROI** DOG Nº89 Mércores 10 de maio de

2023 Páx. 29226, por medio do presente escrito **PRESENTA AS SEGUINTES ALEGACIÓNS:**

**ALEGACIÓN 1.** *A fusión dos concellos de Cerdedo e Cotobade foi aprobada por Decreto 134/2016, constituíndo un único concello denominado Cerdedo‐Cotobade,* **non foi referendada e non tiña a aprobación da veciñanza**, xa que non foi consultada. *O municipio conta a día de hoxe con dous núcleos reitores que exercen de capitalidade do concello: O Chan- Carballedo, en Cotobade e Cerdedo en Cerdedo, situados a unha distancia aproximada de 10Km.* En ambas capitalidades sitúanse as dotacións correspondentes aos lindes dos concellos extintos que cobren por proximidade os servizos que as parroquias requiren. No caso de Cerdedo: o Ceip. San Xoán Bautista, o centro de saúde de Cerdedo, o Punto de Atención Continuada e a sede do concello de Cerdedo. En caso de estar embarazada, a matrona está en Lérez, e a pediatra en Forcarei ou Tenorio, onde xa temos a N-541. **Non é necesario unha mellora de comunicacións coa outra capitalidade do concello.**

**ALEGACIÓN 2.** *Como se pode observar, ningunha das dúas capitalidades ocupa unha posición central, situándose unha ao noreste e outra ó sudoeste do municipio, a unha distancia en liña recta de 10 Km,* que coas estradas actuais é de 17,7km e no tramo que propón o PEI de 7,6km. **O vial só modifica o trazado no val de Cerdedo e na aldea da Revolta (2km e atravesando un núcleo de poboación) no resto do tramo manténse sobre a vía actual, polo que a distancia será a mesma e a velocidade da vía non poderá exceder os 30km/h nos núcleos de poboación e os 90km/h nos tramos interurbanos,** igual que agora**(A Revolta, Viduído, Chamadoira, Medelo e Coto)** , así que en termos temporais non suporá ningunha melloría.

**ALEGACIÓN 3. Non consta ningún informe do tráfico actual da estrada que xustifique** escasa e insuficiente sección na maioría dos casos para soportar *dita intensidade de tráfico*

ALEGACIÓN 4. SUPÓN A DESTRUCIÓN DO VAL DE CERDEDO, e da vida cotiá das aldeas que atravesa ALEGACIÓN 5. Supón a TALA DE CARBALLOS CENTENARIOS no monte comunal da Revolta-Cabenca

**ALEGACIÓN 6. NON** se especifican nin se orzamentan os plans de actuación para a proteción dos criterios de integración da paisaxe

**ALEGACIÓN 7. Deficiente avaliación ambiental estratéxica no que respeita** ao trazado que transcorre por solo non urbanizable de núcleo rural, solo non urbanizable de protección forestal e solo rústico de protección agropecuaria, solo rústico de protección forestal e solo rústico de protección do patrimonio

ALEGACIÓN 8. Deficiente avaliación da afección a hábitats e especies de interese comunitario consonte á Directiva 92/43/CEE, relativa á Conservación de Hábitats Naturais e da Fauna e Flora Silvestres.

ALEGACIÓN 9. Deficiente avaliación da afección a especies incluídas no Decreto 88/2007, do 19 de abril, polo que se regula o Catálogo Galego de Especies Ameazadas.

Por todo o anteriormente exposto **SOLICITO** que teña por presentado este escrito e por formuladas as alegacións que contén, que se presentan en tempo e forma, que sexan estimadas as mesmas e que en consecuencia **se escolla a ALTERNATIVA 0 que propón a NON execución do vial, e o mantemento en boas condicións das estradas existentes e dos servizos e dotacións municipais de ambas capitalidades** e téndome por parte interesada, déseme traslado da resolución que recaia no presente procedemento administrativo.

En a de del 2023

Asinado: